
Për miratimin e disa shtesave dhe ndryshimeve në rregulloren e personelit të policisë së shtetit, miratuar me vendimin nr.280, datë 2.6.2000 të këshillit të ministrave “Për miratimin e rregullores së personelit të policisë së shtetit”

Në mbështetje të nenit 100 të Kushtetutës dhe të nenit 21 të ligjit nr.8553, datë 25.11.1999 “Për Policinë e Shtetit”, me propozimin e Ministrit të Rendit Publik, Këshilli i Ministrave

Vendosi:

1. Miratimin e disa shtesave dhe ndryshimeve në rregulloren e personelit të Policisë së Shtetit, miratuar me vendimin nr.280, datë 2.6.2000 të Këshillit të Ministrave, që i bashkëlidhet këtij vendimi.
2. Ngarkohet Ministri i Rendit Publik për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri 
Fatos Nano 


Disa shtesa dhe ndryshime në “Rregulloren e personelit të Policisë së Shtetit”

Në nenin 1, në pikën 1 pas fjalës “… dhe procedurave për pranimin…” të shtohet togfjalëshi “…dhe ripranimin…”.

Në nenin 6, në pikën 1 pas paragrafit të tretë shtohet një paragraf me këtë përmbajtje:
“Për gjininë femërore aplikantja duhet të jetë me gjatësi jo më pak se 1.60 m”.


Në nenin 9, pika 3 ndryshon si vijon:
- “Organizimi i konkursit bëhet nga Akademia e Policisë me bashkëpunim me Ministrinë e Rendit Publik, e cila në përfundim të konkursit pranon studentët dhe kursantët fitues, sipas kuotave të miratuara. Konkursi i pranimit të studentëve dhe kursantëve zhvillohet në dy faza”.
- Paragrafi i dytë i germës “a” të pikës 3 shfuqizohet.
- Pika 5 shfuqizohet.

Në nenin 11, pas pikës 2 shtohet pika 3, me këtë përmbajtje:
“Deklarata e betimit nënshkruhet nga studentët, kursantët, punonjësit që pranohen dhe ripranohen në Policinë e Shtetit.”.

Në nenin 12, paragrafi i parë i pikës 1 ndryshohet si vijon:
“Studenti dhe kursanti që pranohet në Akademinë e Policisë e Institutin e Policisë, si dhe punonjësi i policisë që pranohet ose ripranohet në Policinë e Shtetit, pasi bëjnë betimin nënshkruajnë kontratën e punës për një afat kohor të caktuar.".
Në pikën 2, pas germës “h” shtohet germa “i”, me këtë përmbajtje:
“Detyrat dhe të drejtat e punëdhënësit dhe të punëmarrësit”. 

Në nenin 16, paragrafi i parë i pikës 1 ndryshohet si vijon:
“Emërimi në detyrë i punonjësit të Policisë së Shtetit bëhet në përputhje me specializimin, gradën, profesionalizmin, pastërtinë e figurës, me konkurrim ose përzgjedhje, si dhe në bazë të kritereve të poshtëshënuara….”.

Në nenin 17, pika 1 ndryshon si vijon:
“Komandimi në detyrë i punonjësve të Policisë së Shtetit bëhet nga titullari që ka në kompetencë emërimin në detyrë të punonjësit dhe bëhet për detyra të veçanta, kur funksioni organik është i pakompletuar dhe në përputhje me kriteret e miratuara për vendin e punës”.
Në pikën 3 togfjalëshi "dy muaj" zëvendësohet me togfjalëshin "tre muaj".

Në nenin 18, pas germës “C” shtohet germa C/1 me këtë përmbajtje:
“Zëvendësdrejtori i Përgjithshëm i Policisë në mungesë dhe me autorizim të Drejtorit të Përgjithshëm kryen detyrat dhe ushtron kompetencat e tij, me përjashtim të atyre që me ligj i janë lënë vetëm Drejtorit të Përgjithshëm”.
Në germën “D/a”, hiqet fjalia “Për rolet e mesme e rolet e larta”.

Në neni 23, pas paragrafit të dytë të pikës 1 shtohet një paragraf me këtë përmbajtje:
“Me aktkontrollin njihen punonjësit që kontrollohen, të cilët u shprehin opsionet e tyre, eprorëve që i kanë në vartësi organizative e sektoriale, si dhe punonjësve të sektorit të personelit të organit/repartit.”

Në nenin 27, shtohen pikat 2 e 3, me këtë përmbajtje:
2. “Përfaqësimi në komisionin disiplinor dhe në gjykatë, me rastet e uljes në detyrë dhe përjashtimet nga policia bëhet nga:
a) Eprori superior që ka propozuar uljen në detyrë, lirimin ose përjashtimin nga policia të punonjësve  të policisë.
b) Punonjësi  i zyrës së personelit ku punonjësi ka qenë në marrëdhënie pune.
c) Në raste të veçanta, kur kërkohet mbrojtje e kualifikuar, përfaqësimi bëhet edhe nga personi i autorizuar i Drejtorisë së Përgjithshme të Policisë së Shtetit.”.
3. “Organi që ka në kompetencë emërimin dhe lirimin nga detyra të punonjësit të policisë duhet të zbatojë vendimet e formës së prerë të gjykatave.”.  




